Kui suvel veedame suurema osa oma ajast koduõues ja -aias, siis võib juhtuda, et unustame toataimed. Missugust hoolt nad vajavad? Kes neist igatsevad päikese kätte ja keda pole hea natukenegi liigutada? Kuidas valida oma taimedele sobiv muld ning paraja suurusega pott? Aianduskeskuse Hortes tootejuht Lea Mäss annab nõu ja vastab ka kuulajate küsimustele telefonil  6410613.Pärnus Tervisgrupi toitlustusjuht ja sommeljee Aivar Vipper õpetab, kuidas valmistada kokteile, mis on alkoholivabad, tervislikud ja maitsevad ka lastele. Kell 11:05 algavat virgutusvõimlemist viib läbi Solarise keskuse II korruse aatriumis Tantsuagentuuri kunstiline juht ja treener Märt Agu. Kõige nooremale võimlejale kingime Vikerraadio kruusi.